KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. november 19-i ülésére)


TÁRGY: 		KISKŐRÖS VÁROS TELEPÜLÉSRENDEZÉSI ESZKÖZÖK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA

Kiskőrös Város Önkormányzata – a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján - általános eljárás keretében megindította a város településrendezési eszközeinek módosítását 7 részterületre vonatkozóan. 

A fent nevesített módosítási területek közül 1 részterület (4 db telek 0313/13, 0313/14, 0313/15, 0313/16 hrsz-ú ingatlan) tekintetében az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (a továbbiakban: Kormányrendelet) előírásai szerint a környezeti értékelés elvégzését a tervezett tevékenység várható környezeti hatásainak mérlegelése alapján kellett eldönteni. 

A véleményezési folyamat során a területileg érintett szakhatóságok és véleményező szervek megadták a határozat-tervezet mellékletét képező táblázatban összefoglalt állásfoglalásaikat. A beérkezett vélemények alapján egyik véleményező sem kérte a környezeti vizsgálat lefolytatását. 

Tekintettel arra, hogy a véleményezők nem igényelték a környezeti vizsgálat elvégzését, és a módosítás várhatóan nem okoz jelentős környezeti hatást, indokolt a környezeti értékelés lezárása.

Az előterjesztés sürgősségét indokolja, hogy kapcsolódó dokumentumként az Építésügyi és Közlekedési Minisztérium véleménye és beépítése a tervezési dokumentációba az anyagkiküldést követően vált véglegessé.

A fentiek alapján javaslom, hogy a Képviselő-testület a határozat-tervezet szerint döntsön a környezeti értékelés lezárásáról. 

Kiskőrös, 2025. november 14.

	Domonyi László sk.
	polgármester 


HATÁROZAT-TERVEZET

A Képviselő-testület

1) a határozat-tervezet 1. számú mellékletét képező, 4 db telekre (1 részterületre a 0313/13, 0313/14, 0313/15, 0313/16 hrsz) vonatkozó, általános eljárásban történő módosítás tárgyában a környezeti értékelést lezárja.
2) felkéri a polgármestert, hogy gondoskodjon arról, hogy a határozat-tervezet 1. számú mellékletét képező, a környezeti vizsgálat szükségességét összegző vélemények beépítésre kerüljenek a megalapozó vizsgálatba és alátámasztó javaslatba.
3) felhatalmazza a polgármestert a vonatkozó eljárásokban a jognyilatkozatok aláírására.

Felelős:  	polgármester
Határidő:  	azonnal

